Tiltale for overtrædelse af straffelovens § 237, jf. § 21, forsøg på manddrab. Påstand om udvisning
Ret: Retten i Viborg (1. instans)
Faggruppe: Straffesag — Nævningesag
Sagsemner: Liv og legeme;
Strafferetlige sanktioner og andre foranstaltninger;

/

31-årig mand idømt 6 års fængsel for drabsforsøg i Viborg  

Retten i Viborg har den 26. maj 2021 afsagt dom i SS 294/2021

Sagen kort fortalt  
Tiltalte var ansat på en café i Viborg, da han den 22. september 2020 flere gange stak en nu 22-årig
mandlig kollega med en køkkenkniv. Det ene knivstik medførte læsioner i af den venstre halspuls-åre
og venstre halsblodåre, og den 22-årige var som følge heraf i livsfare. Det fremgik af de læge-lige
oplysninger, at den 22-årige ikke ville have overlevet uden akut lægelig behandling. Episoden blev
filmet af caféens overvågningskamera.

Tiltalte nægtede sig skyldig i drabsforsøg, men erkendte grov vold.

Dommens resultat
På baggrund af overvågningsvideoen og de lægelige oplysninger fandt retten det bevist, at knivstik-
kene var rettet mod forurettedes hals og overkrop. Efter stikket i halsens placering, dybden af stik-ket
og den kraft, som tiltalte flere gange stak med, lægger retten til grund, at tiltalte må have anset det for
i hvert fald overvejende sandsynligt, at knivstikket i halsen ville medføre døden. Et enigt
nævningeting fandt derfor tiltalte skyldig i drabsforsøg.  

Straffen blev af et enigt nævningeting fastsat til fængsel i 6 år. Tiltalte, der kom fra Bulgarien, blev
udvist med indrejseforbud for bestandigt.

Tiltalte vil inden for 14 dage beslutte, om dommen skal ankes.